Emiliano Velázquez

Emiliano Daniel Velázquez Maldonado (sündinud 30. aprillil 1994 Montevideos) on Uruguay jalgpallur, kes mängib keskkaitsjana Brasiilia kõrgliigaklubis Santos.

Ta alustas klubikarjääri Uruguay klubis Danubio. Klubi põhimeeskonnas debüteeris ta 2012. aasta juunis.

2014. aasta augustis sõlmis ta viieaastase lepingu Hispaania kõrgliigaklubiga Madridi Atlético. Klubi põhimeeskonnas ei mänginud ta aga kordagi. Aastatel 2014–2016 oli ta laenul Hispaania kõrgliigaklubis Getafe ning hooajal 2016/17 Portugali kõrgliigaklubis Braga. 2017. aasta augustis läks ta laenule Hispaania esiliigaklubisse Rayo Vallecano, kellega sõlmis pärast hooajal 2017/18 esiliiga võitmist püsiva lepingu.

2021. aasta augustis sõlmis ta Santosega lepingu, mis kehtib kuni 2022. aasta lõpuni.

2017. aastal võitis Velázquez Uruguay kuni 17-aastaste koondisega noorte maailmameistrivõistlustel hõbemedali. 2013. aastal võitis ta Uruguay kuni 20-aastaste koondisega Lõuna-Ameerika omavanuste maailmameistrivõistlustel pronksmedali ja sama aasta juunioride maailmameistrivõistlustel hõbemedali. Uruguay jalgpallikoondises on ta ainsal korral mänginud 10. oktoobril 2014, kui kohtuti Saudi Araabiaga.

Kategooria:uruguay jalgpallurid
Kategooria:Getafe CF mängijad
Kategooria:SC Braga jalgpallurid
Kategooria:Rayo Vallecano mängijad
Kategooria:Santos FC mängijad
Kategooria:la Liga mängijad
Kategooria:primeira Liga mängijad
Kategooria:Sündinud 1994